0026.xml
کامیڈی کے ساتھ ایکشن والی فلمیں پسند ہیں۔اکشے کمار
ممبئی ۔ 03 اگست (اے پی پی) بالی ووڈ اداکار اکشے کمار نے کہا ہے کہ انہیں کامیڈی کے ساتھ ایکشن والی فلمیں پسند ہیں۔ اپنے ایک انٹرویو میں 46 سالہ اداکار نے کہا کہ انہوں نے اپنے کیرئیر کاآغاز ایکشن فلموں سے کیا تاہم بعد میں کامیڈی، رومانس ،ڈراموں اور فلموں میں بھی کام کیا۔ انہوں نے کہا کہ فلم میں مزاحیہ اداکاری کرنا سب سے زیادہ مشکل ہے اور وہ ایکشن اور کامیڈی سے بھرپور فلموں میں کام کرنا پسند کرتے ہیں۔ انہوں نے کہا کہ ان کی نئی آنے والی فلم انٹرٹیمنٹ کامیڈی سے بھرپور ہے جو شائقین کو ضرور پسند آئے گی۔
APP
03.08.14
0026p.xml
ایکشن کامیڈی فلمیں کرنا پسند ہے، اکشے
ممبئی(وقت نیوز ) بالی وڈ کے اداکار اکشے کمار کا کہنا ہے کہ مجھے ایکشن کامیڈی فلمیں کرنا پسند ہے۔انہوں نے پریس ٹرسٹ آف انڈیا سے انٹرویو میں کہا کہ میں نے اگرچہ ایکشن فلموں سے داد سمیٹی ہے لیکن مجھے اب ایکشن کامیڈی فلمیں پسند ہیں ۔46 بس کے اداکار نے کہا کہ مجھے اب کامیڈی فلمیں کرنا اس وجہ سے پسند ہے کیونکہ میرا مزاج بدل گیا ہے ۔میں لوگوں کو ہنسانا چاہتا ہو ں۔ میرا خیال ہے کہ لوگ مار ڈھار دیکھنے کی بجائے رومانس اور مزاح دیکھا چاہتے ہیں اسی وجہ سے سینما کا رخ کرتے ہیں ۔میری فلم " اٹس انٹرٹینمنٹ" کامیڈی فلم ہے ۔ بجھے امید ہے کہ شائقین اسے سراہیں گے۔انہوں نے فلم کی کاسٹ کے بارے میں بات کرتے ہوئے کہا کہ اس کی کاسٹ میں تمنا بھاٹیہ، سونوسود،متھن چکرورتی، پرکاش راج،کرشنا ابھیشک اور جونی لیور شامل ہیں ۔یہ فلم آٹھ اگست کو ریلیز ہوگی۔انہوں نے ایک سوال کے جواب میں کہا کہ اداکاری ہو یا گلوکاری دونوں میں کامیابی کے لئے محنت کرنا پڑتی ہے۔میں نے گلوکاری کے لئے سیکھا نہیں ہے لیکن میں مزید گانے سے قبل گلوکاری سیکھنا چاہتا ہوں۔مجھے اگر کسی اور فلم میں گلوکاری کا موقع ملے گا تو میں گلوکاری ضرور کروں گا۔میں جو بھی کام کرتا ہوں اس کے لئے محنت کرتا ہوں کیونکہ میں ناکام نہیں ہونا چاہتا۔
daily_waqt
04.08.14